

10ª edició **Reconeixement CaixaBank** a la **pime responsable**

La responsabilitat social a l’empresa és una combinació d’aspectes legals, ètics, morals i ambientals. Tot i que hi ha normativa referent a aquesta qüestió, el fet d’integrar-la a l’estratègia empresarial és, finalment, una decisió voluntària i un gest de convenciment de l’empresa mateixa, i no pas una imposició.

Des de CaixaBank volem fer un reconeixement públic a les petites i mitjanes empreses catalanes que han entès que són molt millor empresa quan, a més d’aconseguir uns objectius empresarials, són capaces d’aportar beneficis als seus col·laboradors, als proveïdors, a les famílies dels treballadors, a l’entorn o al medi ambient.

Per aquest motiu, posem en marxa, en el marc dels Reconeixements al Progrés Empresarial que organitza la patronal catalana Cecot, la desena edició del Reconeixement CaixaBank a la pime responsable.

Per què a la pime responsable? Perquè les petites i mitjanes empreses representen el 98% del nostre teixit empresarial i són un component fonamental del teixit econòmic i social de qualsevol país. Aquestes empreses contribueixen directament a millorar en termes de desenvolupament humà l’entorn en el qual desenvolupen l’activitat.

La responsabilitat social no exigeix necessàriament incorporar o adoptar sistemes complexos de gestió només a l’abast de grans corporacions. En canvi, sí que està relacionada amb els vincles que una empresa estableix amb l’entorn —local o global— en què desenvolupa l’activitat.

**Bases:**La convocatòria per optar al **Reconeixement CaixaBank a la pime responsable 2025** és oberta **fins el dia 9 de setembre**. El jurat es reunirà a deliberar la primera setmana d’octubre i farà públic el veredicte dies després. Els guardons es lliuraran en el transcurs de la celebració de la **30a Nit de l’Empresa** organitzada per la patronal catalana Cecot, el 13 d’octubre al Teatre Principal de Terrassa.

**Candidats:**
Hi poden optar totes les empreses amb menys de 250 treballadors i menys de 50 milions de facturació anual, amb la seu social principal a Catalunya i en el capital de les quals no participi de forma majoritària cap gran empresa.

**Presentació de candidatures, documentació i terminis:**

1. Les candidatures es poden presentar, per iniciativa pròpia o mitjançant un o una proposant, a través del formulari web habilitat al web www.nitempresa.cat/candidatures, fins el dia 9 de setembre de 2025 amb totes les dades complimentades per facilitar l’avaluació del jurat qualificador.

2. La informació que cal presentar ha d’estar formada com a mínim per:

* Breu descripció de l’empresa participant (no més de cent paraules).
* Mèrits de la candidatura per optar a cada categoria (s’han d’enumerar i exposar els mèrits de la candidatura que coincideixin amb els indicats) (no més de mil paraules).
* Facturació (total de vendes) i benefici (o pèrdues) abans d’impostos el 2023 i el 2024.
* Descripció de les iniciatives i mesures que s’estan prenent (o s’han pres els darrers anys) encaminades a afavorir la igualtat d’oportunitats, la conciliació laboral amb la vida familiar i/o la sostenibilitat.
* Codi ètic de l’empresa (cal adjuntar-lo en cas que se’n tingui).
* Memòria de sostenibilitat (cal adjuntar-la en cas que se’n tingui).
* Pla d’Igualtat (cal adjuntar-lo en cas que se’n tingui)

3. Es concedirà a la pime que s’hagi destacat el 2024 per la seva tasca decisiva per al bon desenvolupament empresarial vinculat a un vessant social i ètic. Es consideraran principalment els criteris següents:

* Integració de l’acció social en l’estratègia de l’empresa.
* Valor i impacte econòmic en l’empresa.
* Impacte social.

Qualsevol altra informació complementària que es consideri d’interès per optar al premi es pot fer arribar en documents en format text, pdf o jpg. Per presentar les candidatures no s’exigeix documentació acreditativa de la informació proporcionada, tot i que aquesta documentació es podrà demanar posteriorment als participants que arribin a la fase final.



**Full de presentació de candidatura**

**Dades de l’empresa**

Empresa: Persona de contacte: NIF: Càrrec: Adreça: Activitat: Població: CP: Tel.: Fax: Sector: *E-mail*: Web:

Composició del capital social:

% pime

% gran empresa Data de constitució:

|  |
| --- |
| **Anys 2023 2024 Fins al 30-6-2025****Evolució de la plantilla** |
| **Total de la plantilla** |  |  |  |
| **Contracte fix** |  |  |  |
| **Contracte temporal** |  |  |  |
| **Altres contractes (becaris...)** |  |  |  |
| **% homes** |  |  |  |
| **% dones** |  |  |  |
| **Empleats amb discapacitat** |  |  |  |

**Breu descripció de l’empresa**

|  |
| --- |
| *Descripció de l’activitat, trajectòria de l’empresa, situació actual, facturació (total de vendes) i benefici abans d’impostos el 2024.* |

**Enumereu els principals mèrits de l’empresa en l’aportació de beneficis a col·laboradors, proveïdors, famílies de les persones treballadores, a l’entorn o al medi ambient.**

|  |
| --- |
|  |

**Descripció de les iniciatives i mesures preses per afavorir la igualtat d’oportunitats, la conciliació laboral amb la vida familiar, aportació de millores a l’entorn o aportacions en benefici del medi ambient**

|  |
| --- |
| *Pràctiques laborals; aspectes ambientals; relacions amb l’entorn-societat, altres.* |

**Per què creieu que us mereixeu el premi?**

|  |
| --- |
|  |

**Adjunteu material?**

**Sí No**

**Tipus de material adjuntat:**

|  |
| --- |
| *Codi ètic / memòria de sostenibilitat / pla d’igualtat / presentació comercial / imatges/ vídeos/ catàleg / altres* |

**Presentació de candidatures**

Les candidatures s’hauran de presentar **a través del formulari web** habilitat al web [www.nitempresa.cat/candidatures](http://www.nitempresa.cat/candidatures), **fins el dia 9 de setembre de 2025** amb totes les dades complimentades per facilitar l’avaluació del jurat qualificador.

**Condicions**

* El lliurament del material a la Cecot significa l’acceptació de les bases per part de l’empresa. El seu incompliment suposarà la no acceptació de la candidatura.
* La documentació presentada pels participants quedarà dipositada confidencialment al departament de Comunicació de la Cecot (comunicacio@cecot.org | [www.nitempresa.cat](http://www.nitempresa.cat) | Telèfon: 93 736 11 15).

*Segons estableix l’Art. 13 RGPD (UE) 2016/679, us informem que les dades recollides formaran part d’un fitxer titularitat de la Cecot amb la finalitat de tramitar la vostra participació als Reconeixements Cecot i participació a la Nit de l’Empresari. Podràs exercir els teus drets a través d’aquesta adreça**rgpd@cecot.org**o dirigir-te directament al nostre Delegat de Protecció de Dades al correu**dpd@cecot.org**. Finalment, t’informem que t’assisteix el dret a reclamar davant de l’*[*AEPD*](https://www.aepd.es/).